ICHI แนะซื้อเป้า 15.60 บ. สินค้าใหม่ “ตันซันซู” กระแสแรงรอบ 7 ปี จับตากำไร Q4/65 โตเด่น
ICHI แนะซื้อเป้า 15.60 บ. สินค้าใหม่ “ตันซันซู” กระแสแรงสุดรอบ 7 ปี จับตากำไร Q4/65 โตเด่น พ่วงปันผลสูงยีลด์ 4.8%
ICHI แนะซื้อเป้า 15.60 บ. สินค้าใหม่ “ตันซันซู” กระแสแรงสุดรอบ 7 ปี จับตากำไร Q4/65 โตเด่น พ่วงปันผลสูงยีลด์ 4.8%
22 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (21 ก.พ.66) บริษัท อิชิตัน กรุ๊ป จำกัด (มหาชน)  หรือ ICHI แนะนำราคาเป้าหมาย 15.60 บาท ปัจจัยพื้นฐานที่เริ่มดีขึ้นตั้งแต่ไตรมาส 3/2565 จากตลาดชาเขียวกลับมาโต พร้อมกับกลยุทธ์คงราคาที่ผลตอบรับดี รวมถึง สินค้าใหม่ “ตันซันซู” กระแสแรงสุดรอบ 7 ปีของสินค้าใหม่ ผสานโครงสร้างเศรษฐกิจทยอยฟื้นตัว และต้นทุนวัตถุดิบทยอยปรับลง จะส่งผลบวกต่อทั้งรายได้ และอัตรากำไร
โดยคาดกำไรไตรมาส 4/2565 อยู่ที่ 187 ล้านบาท โต 41% เทียบช่วงเดียวกันของปีก่อน เป็นจุดที่ดีมาก และคาดเติบโตแรง เทียบช่วงเดียวกันของปีก่อน ไปจนถึงไตรมาส 2/2566 และคงกำไรปี 2566 อยู่ที่ 723 ล้านบาท โต 20% เทียบช่วงเดียวกันของปีก่อน
ด้านราคาหุ้นซื้อขาย PER 23F ที่ 22 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมีอัตราเงินปันผลตอบแทน(ยีลด์) สูง 4.8% ขณะที่หุ้นยังอยู่ในโมเมนตัม Upgrade จากตลาดคาดปันผลสูง ประกาศปลายก.พ.ใกล้เปิดตัวพรีเซ็นเตอร์เกาหลี 1 มี.ค. “ตันซันซู” ซึ่งกระแสอากาเซ่ มาแรงมาก เริ่มเห็นการสนับสนุนสินค้า และกรมอุตุประกาศไทยจะเข้าฤดูร้อนทางการปลาย ก.พ.นี้ และคาดหมายปีนี้จะร้อนมากกว่าปกติ (ช่วงพีค เม.ย. 40-43 องศา)